Et billede, der indeholder tekst, clipart

Automatisk genereret beskrivelse

Frederiksværk, den 11. maj 2022

Kære medlemmer, sponsorer og interesserede

Lyset er tilbage, foråret er endelig kommet og alt står i alle de skønneste lysegrønne og sarte farver og som omtalt i nyhedsbrevet fra marts 2022, blev der arbejdet på at få en støttekoncert med Halsnæs Koret.

Alt er faldet på plads, og det er med den største glæde, at vi nu har mulighed for at invitere til en koncert i Mårum Kirke, hvor vores hospicepræst Pia Niebuhrs har sin faste menighed.

Et billede, der indeholder person, væg, poserer, indendørs

Automatisk genereret beskrivelse

Koncerten afholdes

**ONSDAG DEN 18. MAJ 2022 KL. 19.30**

og billetprisen vil være 100 kr. og vil kunne købes på billetto.dk eller ved indgangen.

Der vil under ledelse af korleder Ellen Hess Thaysen blive sunget en perlerække af danske forårssange, morgen- og aftensange, og sangene bindes sammen af fortæller Anni Reichert.

**Kom til en poetisk og musikalsk aften i Mårum Kirke.**

Samtidig kan det oplyses, at den 24. maj 2022 kl. 19.00 vil OL-medaljevinderen Eskild Ebbesen fortælle om vindermentalitet og viljestyrke og Hillerøds egen Ol-atlet Axel Vang vil fortælle om forberedelserne til verdens størst sportsbegivenhed i 10 km. landevejsløb. Alt dette foregår ii Royal Stage i Hillerød og overskud går ubeskåret til Arresødal Hospice.

**Donation tilgået Støtteforeningen.**

På foranledning af frivilligkoordinator Lone Clemen har Støtteforeningen modtaget en dejlig donation fra Børnenes Genbrug på 2.000 kr. og beløbet er øremærket til pårørende børn på hospice. En kæmpe og varm tak til Børnenes Genbrug for beløbet.

Denne donation har den store betydning, at de pårørende børn, der besøger hospice vil kunne modtage en kuffert/taske med lidt indhold, så børnene vil have mulighed for at se tiden for besøg på hospice som noget, at de kan glæde sig til.

**Årsmøde og generalforsamling:**

Den 28. april 2022 blev en dejlig aften, hvor Støtteforeningen for Arresødal Hospice afholdt årsmøde og generalforsamling.

Efter at formanden havde budt de mødende gæster velkommen, fortalte hospiceleder Lisbet Due Madsen ud fra temaet "Med døden inde på livet" varmt og levende om, hvordan livets gang er på hospice, og hvordan hospice fungerer med læger, sygeplejersker, og andet personale, herunder med hele det frivillige team.

Et billede, der indeholder tekst, indendørs, loft, væg

Automatisk genereret beskrivelse

Herefter gik man over til afholdelse af den egentlige generalforsamling, og referatet herfra er som følger:

"Årsmøde/Generalforsamling 2022 i Støtteforeningen for Arresødal Hospice torsdag den 28. april 2022

Sted: Arresødal hospice

Til stede: 27 personer, hvoraf de fleste er foreningens medlemmer

Formanden Mo Olofsson hilste alle velkommen. Hvorefter hospiceleder Lisbeth Due Madsen holdt foredrag med temaet ”Med døden inde på livet”. Den ordinære generalforsamling startede ca. 19.45.

Referat fra den ordinære generalforsamling

Valg af dirigent og eventuelt stemmetællere.

Mo Olofsson blev valgt som dirigent. Joan og Ulla blev valgt som stemmetællere.

Dirigenten konstaterede at generalforsamlingen var rettidigt indkaldt.

**Formandens beretning**

Forsamlingen besluttede at der ikke var behov for at have bestyrelsens beretning læst op. Den kan læses på foreningens hjemmeside **www.stoetteforeningenarresoedal.dk** Den blev også delt ud til de der ønskede den på papir.

**Forelæggelse af revideret regnskab.**

Kassereren redegjorde for resultatopgørelsen. Medlemstallet er faldende (45 for tiden) og derfor er kontingentbetalinger gået ned. Derimod er donationer har øget. Resultatet er negativt, fordi der ikke har været “Mig-til-Dig stafetten, som er foreningens vigtigste indtægtskilde. Foreningen har fået et nyt regnskabssystem, og det forventes at gebyrerne vil gå ned.  Regnskabet blev godkendt.

**Vedtægter**

Der blev konstateret at den seneste ændring er vedtaget på ordinær generalforsamling den 27. april 2010.

**Forslag til vedtægtsændringer**

Forslagene til vedtægtsændringer til § 10.7 og 11.1. blev godkendt, men ændringsforslaget til § 12.1 blev trukket tilbage. Se mødedokumentation for nærmere information.

**Forelæggelse af budget med forslag til kontingent**

Forslag til budget for 2022 blev præsenteret af formanden og godkendt som foreslået i mødematerialet. Uændrede kontingentsatser blev godkendt.

**Valg af bestyrelsesmedlemmer og 2 suppleanter**

Søren Jensen og Inge-Lise Oster stillede op som kandidater til bestyrelsen. Begge blev valgt.

Kirsten Olsen og Jonna Frederiksen genopstillede som suppleanter og blev genvalgt.

**Valg af revisor**

Rud Christiansen genopstillede og blev valgt som revisor.

**Eventuelt**

Der er planlagt en kirkekoncert med Halsnæs kor i Mårum kirke. Behøver dog præstens accept.

Husk Mig-til-Dig -stafetten søndag den 2. oktober.

Efter generalforsamlingen havde vi et konstituerende møde hvor Mo Olofsson blev valgt som formand, Inge-Lise Oster som sekretær og Søren Jensen som næstformand.

Dato for næste møde: torsdag den 9. juni kl. 16.00. (Andre møder aftales senere).

Et billede, der indeholder person, poserer, gruppe, stående

Automatisk genereret beskrivelse

**Den nye bestyrelse ser herefter således ud:**

Bestyrelsesliste for Støtteforeningen Arresødal Hospice 2022-23

Mo Olofsson – Bestyrelsesformand

Kælderbjerg Parkvej 45

3210 Vejby

Mobil: 4046 1018 - mocom-danmark@mail.dk

Søren Jensen, næstformand: 2022

Munkerup Have 2

3120 Dronningmølle

Mobil: 4084 8633 – s\_ren\_j49dk@yahoo.dk

Inge-Lise Oster, Sekretær/Redaktør 2022

Liselejevej 39

3360 Liseleje

Mobil: 2087 5444 - I\_l\_ oster@hotmail.com

Tarja Knudsen, Bestyrelsesmedlem, 2021

Muldstenshøjen 13

3370 Melby

Mobil: 2128 7472 – tarjaporkka@gmail.com

Inge Jønson, Bestyrelsesmedlem: 2022

Kælderbjerg Park 45

3210 Vejby

Mobil: 4040 5350 - Inge.jonson07@gmail.com

Karin Sørensen, Kasserer u/ bestyrelsen, 2021

Strø Lillevej 32

3320 Skævinge

Mobil: 2326 9063 – karinsoerensen@yahoo.com

Kirsten Olsen, Bestyrelsessuppleant:2022

3300 Frederiksværk

Mobil: 2366 9456 – troldebakken2@outlook.dk

Jonna Frederiksen, Bestyrelsessuppleant: 2021

Kæruldvej 30

3300 Frederiksværk

Mobil: 2512 8680 - Jonnafrederiksen54@hotmail.com

Støtteforeningens revisor: 2022

Rud Christiansen, HD-R, Revisor

Kastanievej 2, Asserbo

3300 Frederiksværk Mobil: 4032 5170

**- o0o-**

Støtteforeningens nye næstformand Søren Jensen

Et billede, der indeholder person, mand, væg, indendørs

Automatisk genereret beskrivelse

kan her præsenteres med hans egne ord således: Jeg lod mig i året 2022 som 76-årig vælge ind i Støtteforeningens bestyrelsen. Jeg er stadig på arbejdsmarkedet som maskiningeniør i kraftværks-branchen.

Efter at have oplevet Arresødal Hospice indefra baseret på et mere end 2 mdrs. ophold som pårørende for ganske få år siden, har jeg efterfølgende følt, at jeg skyldte noget som tak for den fantastiske omsorg, som vi/jeg følte og oplevede der. Derfor håber jeg nu som bestyrelsesmedlem at kunne bidrage positivt i Støtteforeningens arbejde, selvom jeg i skrivende stund ikke helt ved, hvad der måtte forventes af mig.

**- o0o-**

Undertegnede Inge-Lise Oster

Et billede, der indeholder person

Automatisk genereret beskrivelse

har i mange år været tilknyttet Arresødal Hospice som frivillig, og følte det som en naturlig ting for nogle år siden at gå ind i Støtteforeningens arbejde som suppleant i bestyrelsen og efterfølgende som redaktør for foreningens nyhedsbrev.  Da jeg, som det vil være medlemmerne gennem nyhedsbrevene bekendt, har mange og store ønsker for Støtteforeningens fremtid og gerne vil lægge et større arbejde i forbindelse hermed, valgte jeg at stille op til valg som medlem af bestyrelsen. Jeg glæder mig til fremover at kunne bidrage med min arbejdskraft og min fortsatte forbindelse med alle medlemmerne via nyhedsbrevene.

**- o0o-**

Efterfølgende er det en meget stor glæde at kunne fortælle, at der **er** kommet nye medlemmer til støtteforeningen, og alle ønskes de rigtig hjertelig velkommen med et ønske om, at alle må få glæde af medlemskabet.  Vi kåber på, at endnu flere vil følge trop og melde sig ind i Støtteforeningen for Arresødal Hospice.

Endelig vil vi endnu engang minde om vores ”Mig til Dig Stafet 2022”, og det kan ikke nævnes for tit, så derfor får I endnu engang vores reminder herom.

Et billede, der indeholder tekst

Automatisk genereret beskrivelse

Stafetten skal afholdes den 1. søndag i oktober måned, nemlig den 2. oktober 2022, og Støtteforeningen vil glæde sig til at se så mange af vore medlemmer og borgere omkring hospice i øvrigt som overhovedet muligt.

Som tidligere nævnt vil jeg som redaktør for Støtteforeningen gerne høre fra medlemmerne om eventuelle emner eller initiativer, det eventuelt kunne være interessant at høre om og jeg vil bestræbe mig på at få taget så meget med i nyhedsbrevene som muligt, og vil glæde mig og gerne imødese en del mails herom.

**Bliv medlem af støtteforeningen**

Hvis du ikke allerede er medlem, kan du blive medlem og derigennem støtte foreningens arbejde.

**Enkeltmedlemmer   kr. 200,- p.a.**

**Par medlemskan      kr. 300,- p.a.**

**Foreninger m.fl.        kr. 500,- pa.**

Indsæt på konto **Reg. nr. 3572-10084431** eller **Mobilepay 87652** (Husk at opgive navn, adresse og meget gerne mailadresse)

**Gaver til foreningen**

**​**Støtteforeningen for Arresødal Hospice er godkendt af SKAT til at modtage gaver, som i henhold til ligningslovens § 8a er fradragsberettigede på giverens selvangivelse. Godkendelsen er opnået i kraft af foreningens medlemskab i Hospice Forum Danmark.

Som skatteyder kan man i 2022 få fradrag op til i alt 17.200 kr. for gaver til godkendte foreninger og institutioner, herunder Støtteforeningen for Arresødal Hospice. Der er ingen nedre beløbsgrænse, så man kan altså også få fradrag for små gavebeløb.  Ægtefæller har hvert sit fradrag årligt.

Gaver til Støtteforeningen for Arresødal Hospice kan indbetales til følgende bankkonto:

**Reg. nr. 2540 - Kontonr. 4394235216**

Kontoen administreres af Hospice Forum Danmark, som overfører gaverne til Støtteforeningen for Arresødal Hospices egen bankkonto.

Ved indbetaling af en gave, som man ønsker at få fratrukket på selvangivelsen, skal oplyses CPR **-**

nr., så Hospice Forum Danmark kan indberette til SKAT om giveren og det modtagne beløb.

**- o0o-**

Endelig vil Støtteforeningen med dette nyhedsbrev ønske alle vore medlemmer og sponsorer en rigtig dejlig sommer og et forhåbentlig gensyn til vores støttekoncert og foredrag og senere vores dejlige stafet.

Med venlig hilsen

STØTTEFORENINGEN FOR ARRESØDAL HOSPICE

Inge-Lise Oster

Redaktør

Telf. 20 87 54 44